Private støttemuligheder hos SOS Børnebyerne 
SOS Børnebyerne tilbyder en række muligheder for privatpersoner, der ønsker at støtte organisationens arbejde for udsatte børn og familier. 

Fast støtte 
· SOS-fadderskab: Som SOS-fadder støtter du en bestemt børneby og det omkringliggende lokalområde med et fast beløb hver måned. Dit bidrag hjælper både børnene i børnebyen og de mest udsatte børn og familier i lokalområdet med blandt andet mad, skolegang og omsorg.
· Fast månedligt bidrag: Med et fast bidrag vælger du selv beløbet og støtter hver måned arbejdet for børn og familier, som har brug for omsorg, beskyttelse og skolegang.
· SOS Nødhjælper: Som SOS Nødhjælper giver du en fast månedlig støtte til organisationens katastrofe- og nødhjælpsindsatser. Pengene hjælper børn og familier, der er ramt af krig, konflikt eller naturkatastrofer, med blandt andet mad, rent vand, beskyttelse og trygge steder

Engangsbidrag 
· Enkeltbidrag:  Med et enkeltbidrag hjælper du, når det passer dig. SOS Børnebyerne bruger bidraget dér, hvor børn og familier har mest brug for hjælp.
· Bidrag til Katastrofefonden: Du kan give et enkelt bidrag til SOS Børnebyernes Katastrofefond. Pengene går til børn og familier, der er ramt af krig, konflikt eller naturkatastrofer. 

Arv og testamente
Som privatperson kan du lade en del af din arv gå til SOS Børnebyernes arbejde for udsatte børn og familier ved at betænke SOS Børnebyerne i dit testamente. 
Ved at oprette et testamente kan du give udsatte børn tryghed, kærlighed og en ny chance i livet – og gøre håbet om en bedre fremtid til virkelighed.  
Egne indsamlinger 
· Digital indsamling: Du kan oprette en digital indsamling og invitere venner, familie eller kolleger til at støtte. Brug for eksempel din fødselsdag, en mærkedag, et løb eller en mindehøjtidelighed til at samle penge ind til udsatte børn.
· Personlig indsamlingsaktivitet: Du kan lave en aktivitet og samle penge ind til SOS Børnebyerne. Arrangér for eksempel et loppemarked, et kagesalg, et løb eller en koncert på din arbejdsplads, skole eller i din forening. SOS Børnebyerne hjælper med materiale og gode råd.

Gaver og webshop
· Gavebeviser og gavefadderskaber: Du kan give en donation, et gavebevis eller et b til fødselsdag, jul, bryllup eller jubilæum.

· Webshop-køb: Når du køber gaver og produkter i SOS Børnebyernes webshop, går overskuddet til arbejdet for udsatte børn og familier.

Frivilligt arbejde 
Som frivillig har du mulighed for at bruge din tid og dine evner til at samle penge ind og fortælle om SOS Børnebyernes arbejde. Du kan for eksempel arrangere lokale aktiviteter eller hjælpe ved events.

